钦定古今图书集成/明伦汇编/官常典/第635卷 > 陈君宾
## 钦定古今图书集成/明伦汇编/官常典/第635卷 > 陈君宾

按《唐书循吏传》：“君宾，陈鄱阳王伯山子也。仕隋为襄
国通守。武德初，挈郡听命，封东阳郡公，迁邢州刺史。
贞观初，徙邓州。州承丧乱后，百姓流穴，君宾加意劳
来，不期月皆还自业。明年，四方霜潦，独君宾所治有
年储仓充羡，蒲、虞二州民就食其境。太宗下诏劳之
曰：‘去年关内六州谷不登糇，粮少，令析民房逐食。闻
刺史与百姓识朕此怀，务相安养，还有赢粮，出布帛
赠遗行者。此知水旱常数，更相拯赡，礼让兴行，海内
之人皆为兄弟，变浇薄之风，朕顾何忧！已命有司录
刺史以下功最，百姓养户，免今年调物’。”是岁，入为太
府少卿，转少府少监。坐事免。起为虔州刺史，卒。